Golfi suurturniirid

Golfi suurturniirid (inglise keeles Major Championships) on elukutseliste meesgolfimängijate tähtsaimad iga-aastased golfivõistlused. Sarnaselt tennisega toimub ka golfis igal aastal neli suurturniiri ning need on elukutseliste golfimängijate prestiižseimad individuaalvõistlused.

Neli suurturniiri ajalises järjestuses on järgmised:

 Masters Tournament – alates 1934. aastast, toimub aprilli teisel nädalal Augusta National Golf Clubi väljakul Georgia osariigis USA-s. Ainuke Mastersi turniir, mis peetakse alati ühel ja samal väljakul. 
 US Open – alates 1895. aastast, toimub juuni kolmandal nädalal ning peetakse erinevatel USA golfiväljakutel.
 The Open Championship e British Open – vanim suurturniir, mida peetakse aastast 1860. Toimub juuli kolmandal nädalal ning peetakse alati links-tüüpi väljakul Suurbritannias.
 PGA Championships – alates 1916. aastast, peeti varem augustis, kuid alates 2019. aastast mai kolmandal nädalal. Võisteldakse erinevatel USA väljakutel.

Ajalugu

Algselt kuulusid suurturniiride hulka kaks Briti turniiri (The Open Championships ja The Amateur Championships) ning kaks USA turniiri (The U.S. Open ja The U.S. Amateur). Muutuse tõid Mastersi turniiri alustamine 1934. aastal ning elukutseliste golfi populaarsuse kiire kasv 1940.–1950. aastatel. Pole täpselt teada, millal täpselt muutus toimus, kuid üks võimalik pöördepunkt on 1960. aasta ning Arnold Palmeri edu aasta alguses. Pärast võite Mastersil ja US Openil viitas Palmer, et kui tal õnnestuks võita ka British Open ja PGA Championships samal aastal, siis teeks ta sarnaselt Bobby Jonesiga (ainuke, kes on võitnud neli suurturniiri samal aastal – 1930) suure slämmi. Sestpeale on suurturniiride tähtsus meeste elukutseliste golfis järjest kasvanud ning seal saavad neli korda aastas kokku ala absoluutsed tipud.

Võitjad

Üks elukutseliste tippgolfimängijate edu näitajaid on suurturniiride võitude arv. 
+Meeste golfi suurturniiride võitjadKohtMängijaRiikVõitude vahemikMastersU.S. OpenThe OpenPGAKokku1.Jack NicklausUSA1962–19866435182.Tiger WoodsUSA1997–20084334143.Walter HagenUSA1914–19290245114.Ben HoganUSA1946–1953241294.Gary PlayerLAV1959–1978313296.Tom WatsonUSA1975–1983215087.Gene SarazenUSA1922–1935121377.Arnold PalmerUSA1958–1964412077.Sam SneadUSA1942–1954301377.Bobby JonesUSA1923–1930043077.Harry VardonJersey1896–19140160712.Lee TrevinoUSA1968–19840222612.Nick FaldoInglismaa1987–19963030614.Phil MickelsonUSA2004–20133011514.Byron NelsonUSA1937–19452102514.Seve BallesterosHispaania1979–19882030514.James BraidŠotimaa1901–19100050514.John Henry TaylorInglismaa1894–19130050514.Peter ThompsonAustraalia1954–19650050520.Raymond FloydUSA1969–19861102420.Willie AndersonŠotimaa1901–19050400420.Ernie ElsLAV1994–20120220420.Jim BarnesInglismaa1916–19250112420.Rory McIlroyPõhja-Iirimaa2011–20140112420.Bobby LockeLAV1949–19570040420.Tom MorrisŠotimaa1861–18670040420.Tom Morris Jr.Šotimaa1868–18720040420.Willie Park Sr.Šotimaa1860–187500404

Kategooria:Spordivõistlused
Kategooria:Golf